Lysbildeoverganger

I //Power Point// kan du stille inn automatiske bildeoverganger med forhåndsbestemte tidsinnstillinger for hvert lysbilde som skal vises. Det kan enkelte ganger være praktisk å vise presentasjonen uten at du selv må klikke fram hvert bilde. Mellom hvert lysbilde //kan du også velge effekter// for hver lysbildeovergang som vises når et lysbilde skifter til et annet.

La oss se på hvordan du stiller inn lysbildeovergangene. **//Klikk på et lysbilde//** og **//velg Overganger//**.





Du kan også velge //å bruke den valgte lysbildeovergangen på hele presentasjonen//. **//Klikk på Bruk på alle.//** Som ved bruk av animasjoner, så bør du //være forsiktig med å bruke mange ulike typer overganger//. Det kan fort ta bort fokuset fra selve innholdet i presentasjonen.

Uansett om du velger en effekt eller ikke, kan du stille inn hvordan presentasjonen skal vises. Valget gjør du under fanen //Overganger//. Alternativet //Ved museklikk// er standard. Velger du i stedet // automatisk lysbildeskift ,// skal du oppgi hvor mange sekunder lysbildet skal vises.
 * Manuell eller automatisk overgang **



Tidsinnstillinger for lysbildeovergangene kan også gjøres manuelt under fanen //Lysbildefremvisning//. Det vil si at du viser presentasjonen og klikker med musen når lysbildeovergangen skal skje. Velg da **//Lysbildefremvisning//** – **//Øv inn tidsberegning//**. Du kan også gjøre dette i forbindelse med innleggelse av fortellerstemme – se //Fortellerstemme//.



 Du kan variere //lysbildefremvisningen// innen samme presentasjon. Kanskje vil du at visse lysbilder skal vises automatisk og at presentasjonen //senere skal stoppe opp// slik at publikum får tid til å tenke. **//Bla deg igjennom lysbildene ett for ett//** og **//still inn hvor lenge de skal vises//**. Når du så kommer til det lysbildet hvor publikum skal stoppe, sørg for at du da har stilt inn på //Skift lysbilde// //Ved museklikk//.

Når du jobber med lysbildeoverganger, har du stor nytte av visningen //Lysbildesortering//. Den enkleste måten er //å klikke på lysbildesorteringsikonet helt nederst i programvinduet//. I visningen //Lysbildesortering// ser du under hvert bilde om det er stilt inn på automatisk visning og hvor lang tid det er stilt inn på. Hvis det er overganger i lysbildet, vil du se //en liten stjerne under bildet//.
 * Lysbildesortering **